**SANCȚIUNILE APLICABILE ELEVILOR**

Sancţiunile care se pot aplica sunt următoarele:

* **Observaţia individuala**
* **Mustrare scrisă- Sancţiunea poate fi însoţită de scăderea notei la purtare.**
* **Retragerea temporară sau definitivă a bursei de merit/bani de liceu/bursa profesională;**
* **Mutarea disciplinară la o clasă paralelă, din aceeaşi unitate de învăţământ sau la o altă unitate de învăţământ;**
* **Preavizul de exmatriculare;**
* **Exmatricularea.**

Cu excepţia observaţiei şi a avertismentului, toate sancţiunile aplicate elevilor sunt comunicate, în scris, părinţilor, tutorilor sau susţinătorilor legali şi elevului major. Sancţiunea se aplică de către învăţător/institutor/profesorul pentru învăţământul primar/profesorul diriginte.

**Mustrarea scrisă** constă în atenţionarea elevului, în scris, de către profesorul diriginte, cu indicarea faptelor care au determinat aplicarea sancţiunii.

Sancţiunea se stabileşte de către consiliul profesoral, la propunerea consiliului clasei. Sancţiunea poate fi însoţită de **scăderea notei la purtare.**

**Preavizul de exmatriculare** se întocmeşte de către profesorul diriginte, pentru elevii care absentează nejustificat 20 de ore la diferite discipline de studiu sau 15% din totalul orelor de la o singură disciplină/modul, cumulate pe un an şcolar, se semnează de către acesta şi de director şi se înmânează şi sub semnătură, părintelui, tutorelui sau susţinătorului legal.

**Exmatricularea poate fi:**

* a) exmatriculare cu drept de reînscriere, în anul şco1ar următor, în aceeaşi unitate de învăţământ şi în acelaşi an de studiu;
* b) exmatriculare fără drept de reînscriere în unitate de învăţământ;
* c) exmatriculare din toate unităţile de învăţământ. fără drept de reînscriere, pentru o perioadă de timp;

Material extras din **REGULAMENTUL DE ORDINE INTERIOARA AL COLEGIULUI “N.V. KARPEN “ BACAU**